ᱡᱤᱛᱤᱭᱟ

ᱡᱤᱛᱤᱭᱟ (ᱡᱤᱣᱤᱛᱯᱩᱛᱨᱤᱠᱟ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ) ᱫᱚ ᱢᱤᱫ ᱯᱮ ᱫᱤᱱ ᱦᱟᱹᱵᱤᱡ ᱢᱟᱱᱟᱣ ᱦᱩᱭᱩᱜ ᱠᱟᱱ ᱦᱤᱱᱫᱩ ᱯᱚᱨᱚᱵᱽ ᱠᱟᱱᱟ ᱡᱟᱦᱟᱸ ᱫᱚ ᱟᱥᱣᱤᱱ ᱪᱟᱸᱫᱚ ᱨᱮᱱᱟᱜ ᱠᱨᱤᱥᱱᱟ-ᱯᱚᱠᱥᱚ ᱨᱮᱱᱟᱜ ᱮᱭᱟᱭ ᱠᱷᱚᱱ ᱟᱨᱮ ᱦᱟᱹᱵᱤᱡ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱚᱨ ᱯᱨᱚᱫᱮᱥ, ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱟᱨ ᱱᱮᱯᱟᱞ ᱫᱤᱥᱚᱢ ᱨᱮ ᱟᱨᱦᱚᱸ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱱᱮᱯᱟᱞᱤ ᱦᱚᱲ ᱠᱚᱣᱟᱜ ᱡᱟᱭᱜᱟ ᱨᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ᱾ ᱜᱤᱫᱽᱨᱟᱹ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱟᱭᱳ ᱦᱚᱲ ᱠᱚ ᱫᱚ ᱠᱚ ᱩᱯᱟᱹᱥᱟ (ᱫᱟᱜ ᱦᱚᱸ ᱵᱟᱝ)᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮ ᱟᱥᱤᱱ ᱪᱟᱸᱫᱚ ᱨᱮᱱᱟᱜ ᱯᱩᱭᱞᱩ ᱪᱟᱸᱫᱚ ᱢᱟᱦᱟᱸ ᱠᱷᱚᱱ ᱤᱨᱟᱹᱞ ᱪᱟᱸᱫᱚ ᱢᱟᱦᱟᱸ ᱦᱟᱹᱵᱤᱡ ᱢᱟᱱᱟᱣ ᱦᱩᱭᱩᱜᱼᱟ᱾

ᱟᱹᱨᱤᱪᱟᱞᱤ
ᱩᱛᱛᱚᱨ ᱯᱨᱚᱫᱮᱥ
ᱱᱚᱣᱟ ᱫᱚ ᱯᱮ ᱢᱟᱦᱟᱸ ᱨᱮᱭᱟᱜ ᱯᱚᱨᱚᱵᱽ ᱠᱟᱱᱟ᱾
 ᱱᱟᱦᱟᱭ-ᱠᱷᱟᱭ: ᱯᱩᱭᱞᱩ ᱫᱤᱱ ᱫᱚ ᱱᱟᱦᱟᱭ-ᱠᱷᱟᱭ ᱠᱟᱱᱟ, ᱡᱟᱦᱟᱸ ᱨᱮ ᱟᱭᱳ ᱦᱚᱲ ᱠᱚ ᱰᱟᱹᱵᱽᱨᱟᱹ ᱛᱟᱭᱚᱢ ᱜᱮ ᱡᱚᱢᱟᱜ ᱠᱚ ᱡᱚᱢᱟ᱾ ᱡᱚᱢᱟᱜ ᱫᱚ ᱜᱷᱤ ᱟᱨ ᱦᱮᱢᱟᱞ ᱵᱩᱞᱩᱝ ᱛᱮ ᱵᱮᱱᱟᱣ ᱟᱠᱟᱱ ᱡᱚᱢᱟᱜ ᱦᱩᱭ ᱞᱟᱹᱠ ᱠᱟᱱᱟ᱾

 ᱠᱷᱩᱨ-ᱡᱤᱛᱤᱭᱟ ᱥᱮ ᱡᱤᱣᱤᱯᱩᱛᱨᱤᱠᱟ ᱫᱤᱱ: ᱱᱚᱣᱟ ᱫᱚ ᱫᱚᱥᱟᱨ ᱫᱤᱱ ᱠᱟᱱᱟ ᱟᱨ ᱟᱭᱳ ᱦᱚᱲ ᱠᱚ ᱫᱚ ᱫᱟᱜ ᱵᱟᱝ ᱛᱮ ᱩᱯᱟᱹᱥ ᱠᱚ ᱫᱚᱦᱚᱭᱟ᱾

 ᱯᱟᱨᱟᱱᱟ: ᱱᱚᱣᱟ ᱫᱚ ᱛᱮᱥᱟᱨ ᱢᱟᱦᱟᱸ ᱠᱟᱱᱟ, ᱡᱚᱠᱷᱚᱱ ᱟᱭᱳ ᱦᱚᱲ ᱠᱚ ᱟᱠᱚᱣᱟᱜ ᱩᱯᱟᱹᱥ ᱠᱚ ᱵᱷᱟᱜᱸᱟᱣᱟ᱾ ᱟᱹᱰᱤ ᱞᱮᱠᱟᱱ ᱡᱚᱢᱟᱜ ᱠᱚ ᱵᱮᱱᱟᱣ ᱟᱠᱟᱱᱟ ᱡᱮᱞᱮᱠᱟ ᱠᱟᱨᱤ ᱨᱟᱭᱥ, ᱱᱳᱱᱤ ᱥᱟᱝ ᱟᱨ ᱢᱟᱨᱩᱣᱟ ᱨᱳᱴᱤ᱾

ᱡᱷᱟᱨᱠᱷᱚᱸᱰ
ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱱᱚᱶᱟ ᱫᱚ ᱡᱤᱛᱤᱭᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱟᱨ ᱦᱚᱲ ᱠᱚ ᱱᱚᱶᱟ ᱫᱚ ᱤᱨᱟᱹᱞ ᱢᱟᱦᱟᱸ ᱞᱟᱹᱜᱤᱫ ᱠᱚ ᱢᱟᱱᱟᱣᱟ᱾ ᱱᱚᱶᱟ ᱫᱚ ᱟᱥᱣᱤᱱ ᱪᱟᱸᱫᱚ ᱨᱮᱱᱟᱜ ᱯᱩᱭᱞᱩ ᱢᱟᱦᱟ ᱠᱷᱚᱱ ᱮᱛᱚᱦᱚᱵᱚᱜᱼᱟ᱾ ᱱᱚᱶᱟ ᱟᱹᱛᱩ ᱨᱮᱱ ᱯᱟᱱᱤ ᱵᱷᱚᱨᱣᱟ ᱠᱩᱱᱟᱹᱢᱤ ᱨᱮ ᱡᱤᱛᱭᱟ ᱯᱚᱨᱚᱵᱽ ᱮᱛᱚᱦᱚᱵᱚᱜ ᱨᱮᱭᱟᱜ ᱠᱟᱛᱷᱟᱭ ᱞᱟᱹᱭᱟ᱾ ᱫᱚᱥᱟᱨ ᱦᱤᱞᱳᱜ, ᱠᱩᱲᱤ ᱦᱚᱯᱚᱱ ᱥᱮᱛᱟᱜ ᱥᱮᱛᱟᱜ ᱢᱤᱫ ᱢᱟᱫ ᱨᱮᱭᱟᱜ ᱡᱷᱩᱨᱤ ᱛᱮ ᱜᱟᱰᱟ ᱨᱮ ᱜᱤᱛᱤᱞ ᱟᱹᱜᱩ ᱠᱚ ᱪᱟᱞᱟᱜᱼᱟ ᱡᱟᱦᱟᱸᱛᱮ ᱚᱠᱚᱭ ᱦᱚᱸ ᱩᱱᱠᱩ ᱵᱟᱠᱚ ᱧᱮᱞ ᱛᱤᱭᱟᱹᱜ ᱠᱚ ᱟᱨ ᱤᱨᱟᱹᱞ ᱞᱮᱠᱟᱱᱟᱜ ᱤᱛᱟᱹ, ᱡᱮᱞᱮᱠᱟ - ᱦᱩᱲᱩ, ᱠᱚᱞᱟᱭ, ᱡᱚᱱᱚᱲᱟ ᱮᱢᱟᱱ ᱠᱚ ᱫᱚᱦᱚ ᱫᱟᱲᱮᱭᱟᱜᱼᱟ᱾ ᱤᱨᱟᱹᱞ ᱫᱤᱱ ᱦᱟᱹᱵᱤᱡ ᱥᱮᱨᱮᱧ ᱠᱚ ᱥᱮᱨᱮᱧᱟ ᱟᱨ ᱯᱮᱭᱟᱡᱽ, ᱨᱚᱥᱩᱱ, ᱡᱤᱞ ᱠᱚ ᱵᱟᱝᱠᱚ ᱡᱚᱢᱟ᱾ ᱮᱭᱟᱭ ᱢᱟᱦᱟᱸ ᱨᱮ, ᱩᱱᱠᱩ ᱜᱟᱰᱟ ᱰᱟᱹᱵᱽᱨᱟᱹᱜ ᱛᱟᱭᱚᱢ ᱜᱟᱰᱟ ᱟᱨᱮ ᱨᱮ ᱛᱩᱭᱩ ᱟᱨ ᱯᱟᱸᱡᱷᱟᱨ ᱞᱟᱹᱜᱤᱫ ᱡᱚᱢᱟᱜ ᱠᱚ ᱫᱚᱦᱚ ᱠᱟᱜᱼᱟ᱾ ᱱᱩᱠᱩ ᱫᱚ ᱜᱮᱞ ᱞᱮᱠᱟᱱ ᱡᱚᱢᱟᱜ, ᱟᱨᱩᱣᱟ ᱟᱨ ᱢᱚᱫᱩᱣᱟ ᱨᱳᱴᱤ ᱧᱤᱫᱟ. ᱜᱮᱞ ᱟᱱᱟᱜ ᱫᱤᱱ ᱨᱮ ᱩᱱᱠᱩ ᱫᱚ ᱡᱚᱢ ᱠᱚᱜᱼᱟ ᱾ᱩᱱᱠᱩ ᱠᱚ ᱩᱯᱟᱹᱥᱟ ᱟᱨ ᱟᱹᱭᱩᱵ ᱤᱨᱟᱹᱞ ᱞᱮᱠᱟᱱᱟᱜ ᱥᱚᱵᱽᱡᱤ, ᱤᱥᱤᱱ ᱫᱟᱠᱟ ᱟᱨ ᱢᱟᱫᱩᱣᱟᱨ ᱨᱳᱴᱤ ᱠᱚ ᱡᱚᱢᱟ᱾ ᱤᱨᱟᱹᱞ ᱢᱟᱦᱟᱸ ᱦᱚᱠᱚ ᱩᱯᱟᱹᱥᱟ, ᱩᱱᱠᱩ ᱨᱟᱪᱟ ᱨᱮ ᱥᱮ ᱟᱠᱷᱲᱟ ᱨᱮ ᱡᱤᱛᱤᱭᱟ (ᱵᱚᱸᱜᱟ ᱞᱚᱣᱟ) ᱨᱮᱭᱟᱜ ᱢᱤᱫ ᱰᱟᱹᱨ ᱠᱚ ᱵᱤᱫᱟ᱾ ᱩᱱᱠᱩ ᱯᱩᱣᱟ, ᱫᱷᱩᱥᱠᱟ ᱠᱚ ᱵᱮᱱᱟᱣᱟ ᱟᱨ ᱢᱤᱫ ᱡᱷᱩᱨᱤ ᱨᱮ ᱤᱨᱟᱹᱞ ᱞᱮᱠᱟᱱᱟᱜ ᱥᱚᱵᱽᱡᱤ ᱟᱨ ᱡᱚ ᱠᱚᱠᱚ ᱫᱚᱦᱚᱭᱟ᱾ ᱩᱱᱠᱩ ᱡᱤᱛᱤᱭᱟ ᱰᱟᱹᱨ ᱠᱚ ᱯᱩᱡᱟᱹ ᱟᱜᱼᱟ, ᱵᱟᱵᱽᱲᱮ ᱴᱷᱮᱱ ᱠᱷᱚᱱ ᱡᱤᱛᱵᱟᱦᱚᱱ ᱟᱜ ᱠᱟᱛᱷᱟ ᱠᱚ ᱟᱸᱡᱚᱢᱟ ᱟᱨ ᱩᱱᱠᱩ ᱨᱮᱱ ᱜᱤᱫᱽᱨᱟᱹ ᱞᱟᱹᱜᱤᱫ ᱡᱤᱛᱤᱭᱟ (ᱡᱤᱛ ᱵᱟᱦᱚᱱ) ᱟᱜ ᱡᱤᱞᱤᱝ ᱩᱢᱮᱨ ᱠᱚ ᱠᱷᱚᱡᱟ᱾ ᱩᱱᱠᱩ ᱜᱚᱴᱟ ᱧᱤᱫᱟᱹ ᱠᱚ ᱥᱮᱨᱮᱧᱟ ᱟᱨ ᱡᱷᱩᱢᱚᱨ ᱠᱚ ᱮᱱᱮᱡᱟ᱾ ᱛᱟᱭᱚᱢ ᱦᱤᱞᱳᱜ, ᱩᱱᱠᱩ ᱢᱤᱫ ᱜᱟᱰᱟ ᱨᱮ ᱫᱟᱜ ᱨᱮ ᱵᱚᱸᱜᱟ ᱞᱚᱣᱟ ᱰᱟᱹᱨ ᱠᱚ ᱵᱚᱦᱮᱞ ᱠᱟᱜᱼᱟ, ᱰᱟᱹᱵᱽᱨᱟᱹᱜ ᱟᱠᱚ ᱟᱨ ᱟᱠᱚ ᱨᱮᱱ ᱜᱤᱫᱽᱨᱟᱹ ᱠᱚ ᱦᱚᱴᱚᱜ ᱨᱮ ᱢᱟᱞᱟ ᱠᱚ ᱦᱚᱨᱚᱜ ᱟᱠᱚᱣᱟ᱾

ᱥᱮᱫᱟᱭ ᱠᱟᱛᱷᱟ
ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱚᱨᱚᱵᱽ
ᱛᱷᱚᱠ: ᱦᱤᱱᱫᱩ ᱯᱚᱨᱚᱵᱽ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ

ᱥᱟᱹᱠᱷᱭᱟᱹᱛ